Bærum Venstre er hundens beste venn

Venstre har foreslått hundeområder, og fått gjennomslag for dette. Hundeparken i Sandvika har blitt en stor suksess. Det er mange hunder i Bærum, og store deler av året er det båndtvang. Hunder gir glede og fysisk aktivitet og ofte bedret helse for eierne.

Hunder trenger å løpe løse. Vi mener at hundeparker kan gi sosialisering av hunder og være en sosial møteplass for hundeeiere med erfaringsutveksling.

Vi har derfor foreslått at også Fornebu får en hundepark, og administrasjonen i kommunen arbeider med dette.

**Bærum Venstre er opptatt av at kommunen legger til rette for gode forhold for hunder og hundeeiere.**